Crisis Mountain

Crisis Mountain ( Kriza Monto) estas platforma videoludo verkita de David H. Schroeder por Apple II kaj publikigita de Synergistic Software en 1982. Cetera versio por 8-bitaj Atari-komputiloj estis eldonita en 1983. Creative Software publikigis kartoĉajn versiojn por Commodore 64 kaj VIC-20. Versioj por FM-7 kaj la komputilserio PC-88 fine estis eldonitaj fare de Comptiq.

En Crisis Mountain, la ludanto devas malaktivigi bombojn lasitajn en kaŝejo sub vulkano, kiu estis forlasita de teroristoj. Ĝi estas unu el la plej fruaj ludoj kun regeneranta sano. La ludanto ne ĉiam mortas pro individua akcidento : sano, tie nomita "forto", estas montrita kiel nombro de 0 ĝis 3, kaj post vundiĝo ĝi malrapide pliiĝas.

Schroeder poste evoluigis Dino Eggs por Apple II.

Ludomaniero
La ludanto kuras, saltas, genuas, kaj rampas tra vulkana kaŝejo, provante atingi bombojn kun tempolimigitaj detoniloj. La elfoso de bombo malaktivigas ĝin, kaj estas pli rapida se la ludanto trovas fosilon. La restanta tempo antaŭ eksplodo de malaktivigita bombo estas aldonita al la ĝenerala tempolimo de la ludanto. Post kiam ĉiuj bomboj estas traktitaj, la ludanto ricevas la akumulitan tempon por plenumi plian nivelon, kie la celo estas kolekti valorajn objektojn lasitajn de la teroristoj. Estas du apartaj kaŝejoj, kaj la bomboj kaj kolekteblaj objektoj estas en hazardaj lokoj je ĉiu ludo.

La ludanto komencas kun forto de 3 poentoj : li mortas se ĝi falas al 0. Trafiĝo de rokoj elĵetitaj el la lafotruoj forprenas 1 aŭ 2 unuojn, depende de la tipo de roko. Fali en la lafon aŭ esti trafita de Bertrum, radioaktiva vesperto, rezultas en tuja morto. Forto malrapide regeneriĝas laŭlonge de la tempo.

Disvolvo 
David Schroeder estis inspirita verki videoludojn post ludado de Donkey Kong, kaj Crisis Mountain komenciĝis kiel minimumisma versio de tiu ludo en Applesoft BASIC. Li elektis Apple II, ĉar ĝi estis la solaj komputiloj en la laboratorio de Seattle Central College. Li neniam posedis personan komputilon ĝis li aĉetis Apple II Plus kun la profitoj de Crisis Mountain.

Recenzo
Skribante por Compute!, Patrick Parrish trovis la vesperton esenca trajto: 

Li konkludis nomante ĝin "supera programara atingo kaj tute amuza ludo." La magazino Softline skribis, ke "unu el la plej agrablaj aferoj pri Crisis Mountain estas, ke neniuj du ludoj ŝajnas samaj," kaj ke "estas sufiĉe da aferoj okazantaj ĉiam por ke ĝi neniam fariĝu enua."

En recenzo por Electronic Games, Rick Teverbaugh skribis: "anstataŭ aspekti kiel banalaj linioj kaj ŝtupetaroj, ĉi tiu grimpoludo havas ludkampon, kiu fakte aspektas kiel la interno de kaverno". Krome, li nomis la ĝeneralan vidan prezenton "superba."

La recenzlibro Essential Guide to Atari Computers de InfoWorld citis ĝin kiel rimarkindan arkadan videoludon por 8-bitaj Atari-komputiloj.

 Referencoj 

 Eksteraj ligiloj 
 Crisis Mountain ĉe MobyGames ()

Kategorio:Videoludoj aperintaj en 1982
Kategorio:Platformaj videoludoj
Kategorio:Videoludoj de Synergistic Software
Kategorio:Videoludoj kreitaj en Usono
Kategorio:Videoludoj ludeblaj per Apple II
Kategorio:Videoludoj ludeblaj per 8-bitaj Atari-komputiloj
Kategorio:Videoludoj ludeblaj per Commodore 64
Kategorio:Videoludoj ludeblaj per FM-7
Kategorio:Videoludoj ludeblaj per PC-88
Kategorio:Videoludoj ludeblaj per VIC-20